Source: http://hir3.hu/temak/oktatas/tovabbtanulas-1839.htm
Timestamp: 2020-07-08 14:27:26+00:00

Document:
oktatas - tovabbtanulas-1839 - hir3.hu
Országos választmányi ülést tart ma az MDF
Országos választmányi ülést tart ma délután az MDF. Dávid Ibolya pártelnök úgy fogalmazott: a választmány a párt "saját belső demokráciája" okozta "nehézségek" kezelése érdekében ül össze. Az MDF elnöke közölte: a párt mai országos választmányával lezárnak egy korszakot. Az ügy előzménye, hogy a HírExtra portál közölte: Bokros Lajos kedd este elektronikus levélben tudatta a párt vezetőivel, hogy visszalép a miniszterelnök-jelöltségtől és a párt listavezetői posztjáról, ha a vezetők nem tudnak úrrá lenni az MDF-ben kialakult káoszon.
2010.02.19. 08:15
Félelmük miatt olvasnak több krimit a nők, mint a férfiak
Az erőszakos bűncselekményektől való félelmük miatt olvasnak több krimit a nők, mint a férfiak - állapították meg amerikai tudósok. A német könyvkereskedők adatai szerint 2008-ban a nők 55 százaléka, a férfiaknak pedig 44 százaléka olvasott el legalább egy krimit. A kutatás vizsgálatai arra az eredményre jutottak, hogy a nők félelme annál nagyobb lesz, minél többet olvasnak a rablásokról, támadásokról. Így létrejön egy ördögi kör, hiszen a nők ezek után még több krimit olvasnak ötletmerítés és feszültséglevezetés céljából.
2010.02.19. 08:00
Régi hiánya szűnt meg az emberiségnek: megalakult a plüssjátékokat utaztató iroda. Csehországnak köszönhető a vívmány, amely nem állami cég, hanem magánvállalkozás. Az ötletet az Amélie csodálatos élete című francia film adta, amelyben a főhősnő kerti törpét utaztat a világban, és a törpe mindenhonnan üdvözlő fotókat küld megdöbbent gazdájának. Az utazási iroda alapáron 90 euróért - 25 ezer forintért - viszi el bárki plüssmackóját vagy más játékállatát a világ különböző nagyvárosaiba, ahol lefényképezi helyi nevezetességek társaságában, bizonyítandó, hogy az állat megjárta a megrendelt utat.
2010.02.19. 07:45
Vancouver 2010, műkorcsolya: elmaradt Pljuscsenko címvédése
Nem sikerült a címvédés a vancouveri olimpián a férfi műkorcsolyázók között a nagy esélyes orosz, a rövid program után élen álló Jevgenyij Pljuscsenkónak, miután az amerikai Evan Lysacek diadalmaskodott. A két versenyző között mindössze 55 század volt a különbség a kűr előtt, ám háromszoros világ- és hatszoros Európa-bajnok Pljuscsenko utolsóként a sorban jóval pontatlanabb volt, mint 24 éves amerikai riválisa. A harmadik helyen a japán Takahasi Dajszuke végzett.
Európa Liga: Gera góljával Fulham-siker, kikapott a Roma
Gera Zoltán gólt szerzett a Fulhamben, amely végül 2-1-re nyert csütörtökön az UEFA Kupa tavalyi győztese, az ukrán Sahtar Donyeck ellen az Európa Ligában, a nyolcaddöntőbe jutásért zajló párharc első mérkőzésén. Athénban megszakadt az AS Roma húsz mérkőzésen át tartó veretlenségi sorozata, ugyanis a Panathinaikosz nyert 3-2-re. Európa Liga, a nyolcaddöntőbe jutásért, 1. mérkőzések: Fulham-Sahtar Donyeck 2-1, Hamburger SV-PSV Eindhoven 1-0, Athletic Bilbao-RSC Anderlecht 1-1, Hertha BSC-Benfica 1-1, FC Liverpool -Unirea Urziceni 1-0, FC Köbenhavn-Olympique Marseille 1-3, Atlético Madrid-Galatasaray 1-1, Panathinaikosz-AS Roma 3-2.
2010.02.19. 07:30
Vancouver 2010, gyorskorcsolya: hazai siker női 1000 méteren
A hazai közönség előtt szereplő Christine Nesbitt nyerte a női gyorskorcsolyázók 1000 méteres versenyszámát a vancouveri téli olimpián. A dobogó második és harmadik fokára egyaránt holland versenyző léphetett fel, a második Annette Gerritsen, a harmadik pedig Laurine van Riessen lett. A világbajnoki címvédő, a Világkupa sorozatban élen álló Nesbitt rendkívül izgalmas versenyen, mindössze két század különbséggel győzött.
Vancouver 2010, alpesi sí: Riesch nyerte a női szuperkombinációt, Berecz 27.
A lesiklás után második német Maria Riesch nyerte az alpesi sízők női szuperkombinációs számát a vancouveri téli olimpia csütörtöki versenynapján, miután az erősségének számító műlesiklásban nagyszerű menetet produkált, ráadásul a lesiklást követően vezető nagy riválisa, az amerikai Lindsey Vonn kiesett. Berecz Anna 27. lett.
2010.02.19. 07:15
Nem lesz közérdekvédelmi hivatal, de lesz bejelentővédelem
A korábbi tervekkel ellentétben március 1-től nem jön létre a Közbeszerzési és Közérdekvédelmi Hivatal, mivel az Országgyűlés jövő hétfőn nem szavaz újra a köztársasági elnök által korábban alá nem írt, megfontolásra visszaküldött törvényről - tudta meg az MTI. Az MTI információi szerint a Házbizottság csütörtöki ülésén vált világossá: az államfő által tavaly december 30-án megfontolásra visszaküldött törvényről nem szavaznak újra, az nem szerepel a hétfői, vélhetően utolsó ülésnap napirendjén. A törvény egyes elemeit "megmentették", hétfőn beszavazták azokat módosító indítvány formájában, az egyes pénzügyi tárgyú törvény passzusai közé.
Utolsó ülésüket tartják jövő hétfőn az MSZP és az SZDSZ frakciói
Jövő hétfőn utoljára találkoznak a jelenlegi összetételben az MSZP és az SZDSZ parlamenti frakciójának tagjai. A Fidesz-KDNP-frakciószövetség már a héten megtartotta utolsó ülését. Az SZDSZ 18 fős frakciójából jelenleg egyedül Ikvai-Szabó Imre indul a választásokon. A szocialista frakcióvezetés megköszöni majd a képviselők ciklusban végzett munkáját, de nem búcsúztatja el azokat, akik nem indulnak az újabb választáson; erre az új frakció alakuló ülésén kerülhet sor. Az MSZP-ben már egyértelmű, a választási eredmény függvényében ki számíthat befutó helyre. A Fidesz-KDNP eddig az egyéniben induló képviselőjelöltjeinek nevét hozta nyilvánosságra, a listákat csak március közepe előtt fogadják el.
2010.02.18. 22:00
Fiatalító tippek! Tagadj le 10 évet életkorodból
Rohanó életmódunk, a növekvő stressz, az egyre jobban jellemző bizonytalanság, a mozgásszegény életmód, a helytelen testtartás nem tesz jót a közérzetünknek. Ha változókorban is szánunk elég időt az egészséges táplálkozásra, a tudatos testmozgásra, kozmetikára és öltözködésre, akár tíz évvel is fiatalabbnak érezhetjük majd magunkat.
2010.02.18. 21:49
Eltérően ítélik meg Obama ösztönző csomagjának hatását
Szögesen ellentétesen ítéli meg az amerikai kormánypárt és ellenzéke, milyen hatással járt a gazdaságra Barack Obama elnök egy évvel ezelőtt aláírt ösztönző csomagja - állapította meg a csütörtöki The New York Times. A liberális napilap emlékeztetett: a demokrata párti Obama előző nap védelmébe vette a 787 milliárd dolláros csomagot, hangsúlyozva, hogy az mentette meg a gazdaságot egy súlyosabb recessziótól. Az elnök kiemelte, hogy egy év alatt 2 millió munkahelyet sikerült teremteni vagy megmenteni, és az amerikaiak 95 százaléka számára csökkentek az adók.
2010.02.18. 21:15
Pénteken lép hatályba a rendelet az eredetiségvizsgálatról
Csütörtökön délután kihirdették a Magyar Közlöny hivatalos honlapján a közlekedési, hírközlési és energiaügyi miniszter rendeletét a közúti járművek műszaki megvizsgálásáról szóló rendelet módosításáról - közölte a Nemzeti Közlekedési Hatóság (NKH) az MTI-vel. Ennek alapján 2010. február 19-től a 2006. január 1. előtt forgalomba helyezett, de eredetiségvizsgálaton vagy integrált vizsgálaton át nem esett gépjárműveknél kötelezően elvégzendő eredetiségvizsgálat megszűnik.
Irodaépületnek repült Texasban egy kisrepülőgép
Valószínűleg egy az adóhatóságra dühös öngyilkos pilóta vezette azt a kisrepülőgépet, amelyik egy hétszintes irodaépületnek ütközött a texasi Austinban csütörtökön. A fekete épületben lángok keletkeztek, több tucat ablak üvege kitört. Az első és második szintről órákkal később is sűrű füst gomolygott, tűzoltók érkeztek a helyszínre. Az épületben tartózkodókat kimenekítették. Halálesetről nem tudni, két embert kórházba szállítottak. Néhány órával az eset után bebizonyosodott az a feltételezés, hogy az egymotoros repülő pilótája - akit Joseph Andrew Stack néven azonosítottak - szándékosan vezette a gépet az épületnek, amely a Szövetségi Nyomozó Iroda (FBI) helyi központjával szomszédos.
Megölte idomárját egy kardszárnyú delfin a Kanári-szigeteken
Megölte idomárját egy kardszárnyú delfin a Kanári-szigetekhez tartozó Tenerifén. A gyilkos bálnaként is emlegetett tengeri emlős megtámadta, majd teljes, közel 1 tonnás súlyával a 12 méter mély medence aljához szorította a 29 éves férfit, aki perceket töltött a víz alatt és megfulladt. Az idomárt egy kollégája a felszínre hozta, de már nem sikerült újjáéleszteni. A baleset Puerto de la Cruzban, a Loro Parque nevű élményparkban történt kiképzés közben. A Keto nevű cet, amely az idomár halálát okozta, eddig még sosem viselkedett agresszíven. Tizennégy éve született fogságban, s mindig is emberekhez volt szokva.
Nyolcvanméteres zuhanást élt túl egy kislány
Csodával határos módon élt túl nyolcvanméteres esést egy francia kislány. A húszhónapos gyermeket egy mentőcsapat találta meg egy meredek sziklaszirt alatt Étretat francia fürdőváros közelében. A kislány halott édesanyja mellett feküdt. A huszonöt éves nő depresszióban szenvedett és a vizsgálat első eredményei szerint gyermekével a karjában levetette magát a La Manche csatorna partján emelkedő szikláról. A gyerek az esés következtében számos törést és agyi traumát szenvedett és szinte érthetetlen, hogyan élte túl a zuhanást. Feltehetőleg az anya teste fogta fel az ütközés erejét.
2010.02.18. 20:56
Talmácsi egész nap tesztelt Barcelonában
A rossz időjárás miatt elmaradt hétfői és keddi teszt után csütörtökön - immár ideális körülmények között - egész nap gyakorolt a barcelonai versenypályán Talmácsi Gábor és Sebestyén Péter, az idei gyorsaságimotoros-világbajnokság két magyar résztvevője. A versenyzők csapatától származó információ szerint a sok esés miatt többször is megállították a bírók a körözőket, de így is maradt kellő idő begyűjteni az értékes kilométereket. Ha az időjárás engedi, akkor pénteken is hasonlóan hosszú nap vár a pilótákra.
2010.02.18. 19:15
Puskás is a vb-k tizenegy legjobb játékosa között
Puskás Ferenc, az Aranycsapat legendás labdarúgója is bekerült az eddigi világbajnokságok álomcsapatába, amelyet az angol soccernet.com internetes szaklap állított össze. A weboldalon olvasható szerdai cikkben megemlékeznek az 1953. november 25-én lejátszott Anglia-Magyarország barátságos mérkőzésről, amelyen a szigetországban Mágikus Magyaroknak elnevezett nemzeti együttes 6-3-ra diadalmaskodott. A szerző ugyancsak megemlíti az 1954-es vb-t, amelynek döntőjében Puskás sérülten lépett pályára, s bár így is gólt szerzett, az összecsapást végül az NSZK nyerte 3-2-re.
2010.02.18. 18:30
Századvég: a kampány nem hozott változást a politikai erőviszonyokban
Nem változtak érdemben a politikai erőviszonyok a választási kampány első hónapjában, a Fidesz stabilan vezet riválisaival szemben a Századvég Alapítvány februári közvélemény-kutatása szerint, amelynek eredményéről csütörtökön tájékoztatták az MTI-t. A felmérés szerint a biztosan szavazó, pártot választó megkérdezettek körében a Fidesz 58 százalékos támogatottsággal rendelkezik, míg a szocialistákat 23 százalék választaná. A harmadik legerősebb politikai erő a Jobbik, amelynek támogatottsága továbbra is 10 százalékos. Változás az előző hónaphoz képest, hogy az MDF a biztosan szavazó, pártot választó megkérdezettek körében februárban elérte a parlamentbe jutás ötszázalékos küszöbét.
FIA: elégséges osztályzat a budapesti tömegközlekedésnek
Münchenben a legjobb a tömegközlekedés, Prága a 4., Budapest pedig a 21. azon a 23 európai várost felsorakoztató listán, amelyet a Nemzetközi Automobil Szövetség (FIA) égisze alatt működő EuroTest állított össze. A tömegközlekedés vizsgálata során egyebek mellett az utazás hosszát, egyszerűségét, a tájékoztatás minőségét, a jegyfizetés módját és a jegyek árát vették figyelembe. Ennek alapján egyedül München kapott nagyon jó minősítést, további 11 város jó, 9 város - köztük Budapest - pedig elégséges osztályzatot kapott. Két város - Zágráb és Ljubljana - tömegközlekedését elégtelennek ítélte a FIA. A vizsgálat tavaly október-december folyamán zajlott. A EuroTest konzorcium 15 ország 16 autóklubját tömörít a német ADAC vezetésével.
2010.02.18. 17:45
12 tavaszváró szextipp
Íme 12 szexi tipp, amelyekkel elkezdheted a felkészülést!
2010.02.18. 17:31
A Tejútrendszeren kívüli eddigi legöregebb csillagokat fedezték fel
A Tejútrendszeren kívüli eddigi legöregebb csillagokat fedezték fel az Európai Déli Obszervatórium (ESO) csillagászai Chilében. A fémben szegény égitestek röviddel az ősrobbanás után, mintegy 13,7 milliárd évvel ezelőtt keletkeztek - közölte az ESO, amely a chilei Atacama-sivatagban működő obszervatóriumnak köszönheti a felfedezést. A csillagok felfedezése csak napjaink technikai lehetőségei mellett vált lehetővé - számoltak be a tudósok. "Most már sehová sem bújhatnak" - utalt Else Starkenberg, a kutatás vezetője arra, hogy az "öregeket" elhomályosította a többi csillag.
2010.02.18. 17:15
Előzetes letartóztatásban a nemzetvédelmi egyetem rektora
Előzetes letartóztatásba helyezte a Budai Központi Kerületi Bíróság Szabó Jánost, a Zrínyi Miklós Nemzetvédelmi Egyetem rektorát, akit befolyással való üzérkedéssel gyanúsítanak. A bíróság megerősítette, hogy a három gyanúsított közül D. László a másik, csütörtökön előzetes letartóztatásba helyezett gyanúsított. Zamecsnik Péter, a rektor ügyvédje a bíróság épületében újságíróknak elmondta: a bíróság az eljárás befolyásolásának, meghiúsításának veszélye miatt rendelte el a március 18-ig szóló előzetes letartóztatást. A határozat ellen mindkét gyanúsított fellebbezett. A rektor a bíróság előtt rövid vallomást tett.
UD Zrt.-ügy: Giró-Szász és Almássy tanúvallomást tett a polgári perben
Tanúvallomást tett a Fővárosi Bíróságon csütörtökön Giró-Szász András politológus, a Századvég Alapítvány ügyvezető igazgatója és Almássy Kornél volt MDF-es, jelenleg független országgyűlési képviselő abban az UD Zrt.-vel összefüggő személyiségi jogi perben, melyet Tombor András indított az MDF és Dávid Ibolya pártelnök ellen. Az Orbán-kormány egykori főtanácsadója jó hírnevének megsértése miatt perelte be az MDF-et és annak elnökét. Álláspontja szerint ugyanis Dávid Ibolya másfél éve egyes kijelentéseiben azt a hamis látszatot keltette, hogy megfigyeltetésében és lejáratásában ő játszott volna szerepet.
Az EU Bosznia és Hercegovina államiságának megőrzése mellett
Az Európai Unió azt akarja, hogy Bosznia és Hercegovina egy állam maradjon - jelentette ki csütörtökön Szarajevóban Catherine Ashton, az unió kül- és biztonságpolitikai főképviselője. A politikus nyugat-balkáni körútjának első állomása volt a boszniai szerb köztársaságból és a bosnyák-horvát föderációból álló ország fővárosa. Nikola Spiriccsel, a kormány soros elnökével folytatott tárgyalásai után a főképviselő kijelentette: az EU világos és egyértelmű álláspontja az, hogy bár különböző nemzeti közösségek lakják, Bosznia és Hercegovinának egy államként kell fennmaradnia. Hozzátette, hogy Brüsszelben az ország jövőjét az unióban látják, s mindent meg akarnak tenni európai integrációjának az elősegítéséért.
A Fidesz feljelentést tett a legfőbb ügyésznél a posta székházainak ügyében
A Fidesz feljelentést tett csütörtökön a legfőbb ügyésznél a Magyar Posta székházainak ügyében - jelentette be Balsai István, a Fidesz elnöki stábjának jogi igazgatója. Elmondta, a Magyar Posta még 2007 januárjában bérbe vett 10 éves időtartamra egy irodaházat Budapest XIII. kerületében. A bérleti díj összege azonban a figyelembe vehető piaci árakat illetően kiugróan magas, mindösszesen körülbelül 13,5 milliárd forint - tette hozzá. Mint mondta, az Állami Számvevőszék jelentése szerint az összeg fele, 6,6 milliárd forint megtakarítató lett volna, ezért a Fidesz szerint különösen jelentős vagyoni hátrányt okozó hűtlen kezelés bűntette állapítható meg.
2010.02.18. 16:15
Újabb ámokfutómerénylet Németországban
Újabb ámokfutó-merényletet követtek el Németországban. A merénylet egy halálos áldozatot követelt. A rendőrség közlése szerint ezúttal egy riasztópisztollyal felszerelkezett 23 éves fiatalember késsel támadt rá egy tanárra egy ludwigshafeni szakképző iskolában. A támadásban az 58 éves férfi életét vesztette. A tettest - aki a hírek szerint az iskola volt diákja - a riasztott rendőrök ártalmatlanná tették, majd őrizetbe vették. A hatóságok beszámolója szerint a fiatal férfi délelőtt 10 óra után hatolt be az iskolába. Előbb egy melléképületbe ment, ahol az általa később meggyilkolt tanárt kereste. A tanárt súlyosan megsebesítette, a mentők ugyan még élve találtak rá, de röviddel később belehalt a késszúrások okozta sérülésekbe.
A Harry Potter-regények kiadója után szerdán személy szerint a brit írónőt is "lopással" vádolta meg a néhai Adrian Jacobs hagyatékának gondozója. J. K. Rowling csütörtökön "megalapozatlannak" és "abszurdnak" nevezte a vádat. Paul Allen tavaly júniusban perelte be egy londoni bíróságon Rowling kiadóját, a Bloomsbury Publishing PLC-t azt állítva, hogy a Harry Potter és a tűz serlege című regényének írásakor Rowling plágiumot követett el: Adrian Jacobs Willy, a varázsló kalandjai című könyvéből emelt át bizonyos elemeket. A Willy 1987-ben látott napvilágot, míg Rowling negyedik Potter-kötetét 2000-ben jelentette meg a kiadó. Jacobs akkor már nem élt, 1997-ben hunyt el Londonban.
2010.02.18. 15:30
Három év alatt felére csökkent az új lakás kínálat Budapesten
A múlt év végén 5.854 lakást - a 2006. évi felét - kínáltak a fejlesztők eladásra Budapesten, ezek együttes ára 162,5 milliárd forint volt, amely a GDP fél százalékát teszi ki - mondta Földi Tibor a Cordia Zrt. vezérigazgatója. Az átlagos lakás 61 négyzetméteres volt, 11 négyzetméteres terasszal, amelyet 417 ezer forintos négyzetméter áron kínáltak, így az eladási ár 27,7 millió forintot tett ki. A Cordia a 4 lakásnál többet tartalmazó fejlesztéseket vizsgálta, ezekből 256 volt Budapesten 2009 végén. Legtöbb projekt a XIV. kerületben volt (47), majd a XI. kerület (46) és a XIII. kerület következett (27 projekt). A 256 projektben 22.409 lakás található, ezekből 5.854-et kínáltak eladásra tavaly év végén.
2010.02.18. 15:15
London belvárosa a leggazdagabb térség Európában
London belvárosa számított az Európai Unió leggazdagabb régiójának 2007-ben, miután itt volt a legmagasabb az egy főre jutó GDP - tette közzé csütörtökön az Eurostat. Az EU húsz legszegényebb térsége között négy magyarországi van: Észak-Alföld, Észak-Magyarország, Dél-Alföld és Dél-Dunántúl. A legszegényebb régió a bulgáriai Severozapaden. Belső Londonban, az Európai Unió legtöbb értéket termelő régiójában csaknem 13-szor akkora az egy lakosra jutó évi GDP (bruttó nemzeti termék), mint a lista utolsó helyezettjének, Bulgária északnyugati régiójának az esetében - derül ki az uniós statisztikai hivatal felméréséből, amely a 2007-es adatok összegzésén alapul.
2010.02.18. 15:00
Az Unidos da Tijuca szambaiskola nyerte a riói karnevált
Az Unidos da Tijuca nevű szambaiskola lett az idei riói karnevál első helyezettje. A város északi részén lévő Tijuca nyomornegyedről elnevezett szambaiskola vasárnap esti lendületes, tüzes fellépésével győzte meg a zsűrit. Az 1931-ben alapított iskola legutóbb 1936-ban végzett első helyen. A szerdán kihirdetett eredmény alapján második helyre csúszott le a korábban sokszor győzedelmeskedő Grande Rio szambacsoport. A harmadik, illetve a negyedik helyet a Beija Flor és a Vila Isabel iskola szerezte meg. A tizenkettedik, vagyis a legutolsó helyen az Unidos do Viradouro végzett, táncosait egy hét éves kislány vezette fel.
2010.02.18. 14:45
Orbán: egy egységes kormánnyal óriási lehetőséghez jutna a gazdaság
Orbán Viktor szerint a nemzeti ügyek politikájának lényege, hogy a magyar gazdaságot úgy kell talpra állítani, hogy az magyar lábakon álljon. A Fidesz elnöke azt javasolta az iparkamarának - ha pártja nyeri a választást -, vegyen részt a kormányprogram gazdaságpolitikai fejezetének megalkotásában. A Magyar Kereskedelmi és Iparkamara fórumán Orbán közölte: a testületnek szóló javaslata szerint egy olyan megállapodást kötnének, amilyen még nem volt Magyarországon. "Ne a választásra kössük, kössük a választások utánra", de a megegyezésre vonatkozó szándékot már most ki lehet nyilvánítani - jegyezte meg. Céljaikat ennek alapján közös nyilatkozatban rögzítették, amelyet Orbán és Parragh László kamaraelnök írt alá.
Magyar celebek és Verebes István
Verebes István egy új műsorral rukkolt elő, ami görbe tükröt állít a magyar hírességek elé.
2010.02.18. 14:21
Az Újpest két pert nyert az MLSZ ellen
A Sport Állandó Választott Bíróság két ügyben is az Újpestnek adott igazat a Magyar Labdarúgó Szövetséggel (MLSZ) szemben. Az Újpest FC honlapjának csütörtöki híre szerint a 2008/2009-es szezon 30. fordulójában lejátszott Újpest-Fehérvár bajnoki kapcsán történt szurkolói rendzavarások miatt lefolytatott fegyelmi eljárás határozatait a bíróság megváltoztatta, és az eljárást megszüntette. Így az ügyben eddig született valamennyi - a zárt kapus büntetést elrendelő, és a kétmillió forint pénzbüntetést alkalmazó - határozat a hatályát vesztette.
2010.02.18. 14:15
Tóth Vera meghódította Las Vegast
Tóth Verát egy amerikai barátja meghívta, fellépni Las Vegasba születésnapi partijára.
2010.02.18. 14:14
Tragikus történet Barabás Évi családjáról!
A Fókusz műsorvezetője őszintén beszélt a tabutv.hu riporterének édesanyja súlyos betegségéről. Barabás Éva megható interjújában árulta el, hogy 18 éves korában majdnem elvesztette az édesanyját a stroke miatt! Évi sohasem gondolta volna, hogy a családjában valaha ilyesmi megtörténhet: reggel elköszönt az anyukájától, és mire hazaért, Ő már a kórházban feküdt. Az RTL Klub sztárja most lett annyi idős, mint betegsége bekövetkeztekor az édesanyja, de hisz abban, hogy az örökletes tünetek mellett még sokáig egészséges maradhat.
2010.02.18. 14:12
Női kézilabda: Görbiczre a sikeres műtét után 4-6 hét pihenő vár
Sikeres műtéten esett át Görbicz Anita, a magyar női kézilabda-válogatott és a Győr irányítója, akire előreláthatóan 4-6 hét pihenő vár. Az operációt követően Balogh Péter csapatorvos a Kisalföld című lapnak csütörtökön elmondta: "A belső holdas porc becsípődést okozó körkörös szakadást kellett műteni. Mind a tavaly pótolt szalag, mind a terhelési felszínek jó állapotban vannak. A mostani problémának a korábbi műtétnél még nem volt nyoma. Anitára négy-hat hét kihagyás vár." Görbicz a Békéscsaba ellen szerdán 22-20-ra megnyert idegenbeli bajnok mérkőzésen sérült meg. A világklasszis játékos tavaly májusban térdszalagszakadást szenvedett és csak januárban tért vissza.
2010.02.18. 13:15
Bajnai: szigorítani kell a fegyvertartás szabályain
Bajnai Gordon miniszterelnök azt kérte Forgács Imre igazságügyi és rendészeti minisztertől, hogy napokon belül készítse el a fegyvertartás szabályainak szigorítására vonatkozó javaslatát. A kormányfő erről csütörtökön, a rendőrség évértékelő és feladatszabó értekezletén beszélt. "Az elmúlt hónapok tragikus, vagy majdnem tragikus lövöldözései arra hívták fel a figyelmet, hogy Magyarországon szigorítani kell a fegyverhez jutás és a fegyverhasználat szabályait is. Nem engedhetjük, hogy közveszélyes elmebetegek kezében, sportolásra hivatkozással, gyilkolásra alkalmas fegyverek legyenek" - fogalmazott a miniszterelnök.
Az elmúlt héten csökkent az influenzaszerű megbetegedéssel orvoshoz fordulók száma; körülbelül 14.300-an mentek orvoshoz ilyen panasszal, ezerrel kevesebben, mint az azt megelőző héten - közölte heti jelentésében az ÁNTSZ. A megyék közötti összehasonlítás szerint Borsod-Abaúj-Zemplén, Fejér, Győr-Moson-Sopron és Komárom-Esztergom megyében emelkedett, tizenegyben csökkent, a többiben nem változott az influenzaszerű megbetegedések előfordulási gyakorisága az előző héthez képest. Komárom-Esztergom megyében 50 százalékkal többen keresték fel háziorvosukat influenzás panaszok miatt - említ példát az ÁNTSZ jelentése.
A pandémiás H1N1 törzset is tartalmazza a következő influenza elleni vakcina
A következő szezonális influenza elleni vakcinának az északi féltekén három törzset kellene tartalmaznia, köztük a pandémiás H1N1-vírust is - ajánlották az Egészségügyi Világszervezet (WHO) szakértői. A vakcina összetételére vonatkozó WHO-bejelentés influenzaszakértők négynapos, zárt ajtók mögötti találkozóját követte. Az ajánlás egyúttal azt is jelenti, hogy a kormányok, amelyek jelentős készleteket tartalékoltak az újinfluenza elleni vakcinából, ezeket most felhasználhatják a szezonális influenza elleni vakcina részeként. A vakcina ezen kívül az influenza H3N2 és B jelű törzseit tartalmazza majd.
Német külügyminiszter: megnyugtató a magyar uniós elnökség előkészítése
Megnyugtató, hogy milyen professzionális és megbízható munka folyik Magyarországon a 2011-es soros uniós elnökség előkészítésére - jelentette ki Guido Westerwelle német külügyminiszter budapesti sajtótájékoztatóján, miután tárgyalást folytatott magyar kollégájával. A német diplomácia vezetője elmondta: fontosnak tartja, hogy az Európai Unióban minden tagállam - függetlenül attól, hogy nagy, közepes vagy kisméretű országról van szó - egyenrangú partnerként tudjon egymással tárgyalni. Balázs Péter külügyminiszter a közös tájékoztatón hangsúlyozta: Németország Magyarország legnagyobb gazdasági partnere, a két állam közötti kapcsolatok kitűnőek.
2010.02.18. 12:45
Polyák Gábort jelölik az ORTT elnökének
Sólyom László köztársasági elnök és Bajnai Gordon miniszterelnök Polyák Gábort jelöli az Országos Rádió és Televízió Testület elnökének - közölte a Köztársasági Elnöki Hivatal. Az ORTT elnökét jövő hétfőn választhatja meg az Országgyűlés az összes képviselő több mint felének szavazatával. Polyák Gábor 1977-ben született Siklóson, jelenleg a Pécsi Tudományegyetem Állam- és Jogtudományi Karán tanít. Ugyanezen az egyetemen először a bölcsészettudományi kar kommunikációs szakán szerzett diplomát, majd a jogtudományi karon jogász minősítést. 2008 és 2009 között Majtényi László ORTT-elnök tanácsadója volt.
2010.02.18. 12:15
Vancouver 2010, szánkó: címvédés a kettesek versenyében
A címvédő osztrák Andreas Linger, Wolfgang Linger testvérpár nyerte a szánkósok kettes versenyszámát a vancouveri téli olimpián, magyar idő szerint csütörtök hajnalban. A második pozícióban a meglepetésre nagyon jól szerepelt lett Andris Sics,Juris Sics duó végzett, míg a harmadik helyen az 1. futam után még ötödik német Patrick Leitner, Alexander Resch kettős zárt.
2010.02.18. 11:30
Az MSZP 3-4 ezer embert vár a szombati országos kampánynyitójára
Az MSZP 3-4 ezer embert, többségében szimpatizánst vár az országos kampánynyitó rendezvényére, amely a Syma csarnokban lesz szombaton Budapesten. Az MTI információi szerint a rendezvénynek várhatóan négy felszólalója lesz. A főszereplő Mesterházy Attila miniszterelnök-jelölt, de rajta kívül szót kap Lendvai Ildikó pártelnök, Kovács László leköszönt uniós biztos és Gráf József agrárminiszter. Az MTI korábban már írt arról, hogy a rendezvényen a szocialista miniszterelnök-jelölt meghirdeti a programját is.
2010.02.18. 10:45
Az IMF újabb hitelrészletet utal ki Lettországnak
A Nemzetközi Valutaalap (IMF) igazgatótanácsa jóváhagyta egy 200,3 millió eurós (54,3 milliárd forint) részlet kiutalását Lettországnak a balti államnak megnyitott készenléti hitelkeretből. Az IMF washingtoni központjában helyi idő szerint szerdán hozott döntés révén már összesen 1 milliárd eurót használhat fel a rigai vezetés a nemzetközi pénzügyi szervezet 1,7 milliárd eurós keretéből. Lettország bruttó hazai terméke (GDP) 18 százalékkal csökkent 2009-ben az egy évvel korábbihoz képest, így a 2,2 millió lakosú ország szenvedte meg leginkább a válságot tavaly az egész Európai Unióban.
2010.02.18. 10:30
Ashton: nagyon fontos az EU-nak a Nyugat-Balkán
A Nyugat-Balkán az Európai Unió külpolitikájának egyik fő területe - jelentette ki Catherine Ashton, az EU kül- és biztonságpolitikai főképviselője a Vecernje Novosti című belgrádi újságnak. A nyugat-balkáni körúton tartózkodó politikus szerint az EU az utóbbi két évtizedben nagy erőfeszítéseket tett a térségben, amelyért a legkomolyabban felelősséget vállalt. Az unió továbbra is elkötelezett az egész térség európai jövő mellett, ám a stabilitás megszilárdítása és az EU-hoz történő további közeledés alapvetően a nyugat-balkáni országok hatóságainak és állampolgárainak a felelőssége.
Leonardo DiCaprio megérti a drogozó sztárokat
Leonardo DiCaprio teljesen érthetőnek tartja, ha egy sztár összeroppan a hírnév súlya alatt. Pontosabban akkor, ha úgy érzi, a közönség már nem imádja annyira, mint korábban.
2010.02.18. 10:11
Börtönleckék gyerekeknek Londonban
Börtönkóstolót kapnak iskolásgyerekek Londonban, hogy eleve elmenjen a kedvük a bűnözéstől, illetve sohase jöjjön meg hozzá. A diákok egy napot töltenek rabként egy cellában és elbeszélgethetnek volt elítéltekkel. A cella azonban nem börtönben van, hanem egy kelet-londoni iskolában. Élethű mása a valódiaknak. A program keretében az adott napon ugyanolyan bánásmódban részesülnek, mint az igazi rabok, erről "profi" őrök gondoskodnak.
2010.02.18. 10:00
Pornófilm okozott dugót Moszkvában
Őrizetbe vették Moszkvában azt a férfit, aki pornófilmecskével okozott dugót a közlekedésben.
2010.02.18. 09:59
Előkerültek Heidi Klum erotikus képei
A szépséges német modell képeivel van tele a sajtó, ugyanis volt sztárfotósa eladta őket.
2010.02.18. 09:53
Vanessa White a melleit mutogatta a Brit Awards utáni bulin - képpel
Vanessa White úgy gondolta, ha melleit mutogatja, nagyobb figyelmet kap.
2010.02.18. 09:34

References: Bíróság 
 bíróság 
 bíróság 
 bíróság 
 bíróság 
 Bíróság 
 bíróság